open-index/open-wikipedia-markdown huggingface dataset:
ბურაიდა

**ბურაიდა** — ელ-ქაზიმის რეგიონის დედაქალაქი და უდიდესი ქალაქი საუდის არაბეთის ჩრდილო-ცენტრალურ ნაწილში, არაბეთის ნახევარკუნძულის ცენტრში. ბურაიდა თანაბარი მანძილით არის დაშორებული წითელი ზღვის დასავლეთით და აღმოსავლეთით სპარსეთის ყურედან. ცნობილია ფინიკის პალმის ფესტივალით, რომელიც მსოფლიოში ყველაზე დიდია სხვადასხვა სახის ფინიკებით. მას ფინიკის პალმის ქალაქი უწოდეს. 2021 წლის 8 ნოემბერს გაეროს განათლების, მეცნიერებისა და კულტურის ორგანიზაცია „UNESCO“-მ ქალაქი ბურაიდა შეიყვანა იუნესკოს შემოქმედებითი ქალაქების ქსელში, გასტრონომიის დარგში.

ბურაიდა, ელ-ქაზიმის რეგიონის რეგიონალური დედაქალაქი, მდებარეობს ვადი ალ-რუმის საზღვარზე. ბურაიდას აქვს ტიპური უდაბნოს კლიმატი, ცხელი ზაფხულით, რბილი ზამთრით და დაბალი ტენიანობით.

ბურაიდაში სოფლის მეურნეობა კვლავ ეკონომიკის ქვაკუთხედია. ჯერ კიდევ მნიშვნელოვანია ფინიკის, ლიმონის, ფორთოხლის და სხვა ხილის ტრადიციული ოაზისური პროდუქტები. ხორბლის წარმოების თანამედროვე ტექნოლოგია იმდენად წარმატებული გახდა, რომ ბურაიდა სამეფოში ერთ-ერთი უმსხვილესი მწარმოებელია, რაც საუდის არაბეთს მარცვლეულის ექსპორტიორად აქცევს.

## გზები და ტრანსპორტი
მაგისტრალები აკავშირებს ბურაიდას მის მიმდებარე დიდ ქალაქებთან. გზატკეცილი სიგრძე რიადამდე მისასვლელად 317 კილომეტრია, მედინამდე 450 კმ, ჰაილამდე 250 კილომეტრია. იორდანიის საზღვრამდე მისვლა შეიძლება გზების ორმაგი ქსელით. ქალაქში არის სარკინიგზო ქსელი.

პრინც ნაიეფ ბინ აბდულაზიზის საერთაშორისო აეროპორტი აშენდა 1964 წელს და გაფართოვდა 1964 წელს 55 000 კმ2 ფართობზე და 550 000 მგზავრზეა გათვლილი. 2009 წელს დაიწყო საერთაშორისო ფრენები. შიდა მიმართულებებთან ერთად რეგულარულად იგეგმება ფრენები დუბაიში, სტამბულში, მანამაში, ქუვეითსა და კაიროში.

## კლიმატი
ბურაიდას აქვს ცხელი უდაბნოს კლიმატი. გრძელი, უკიდურესად ცხელი ზაფხულით და მოკლე, ძალიან თბილი ზამთრით. ნალექების რაოდენობა ძალიან დაბალია, რომელიც მოდის ნოემბრიდან მაისამდე, რის გამოც ზაფხული უკიდურესად მშრალია.

## Განათლება
### Საჯარო სკოლები
ელ-ქაზიმის რეგიონის განათლების ადმინისტრაცია მოიცავს 118,589-ზე მეტ მოსწავლეს ბურაიდას დაწყებით, საშუალო და საშუალო საჯარო სკოლებში.77 კერძო სკოლაში ირიცხება 9754 მოსწავლე. ბურაიდაში არის მრავალი საერთაშორისო სკოლა, ისევე როგორც მრავალი კერძო საბავშვო ბაღი. ბურაიდას კოლეჯი არის კიდევ ერთი კერძო უმაღლესი განათლების დაწესებულება, სადაც 2987 ბაკალავრიატის სტუდენტი ირიცხება ოთხ ფაკულტეტზე, რომლებიც ორიენტირებულია სტომატოლოგიის მიმართულბებზე. მესამე კერძო უმაღლესი საგანმანათლებლო ინსტიტუტი არის ალ-გადის ჯანდაცვის საერთაშორისო მეცნიერებათა კოლეჯი.

### პროფესიული მომზადების კოლეჯები
ტექნიკური მომზადების უმაღლესი სკოლის გარდა, არის ბურაიდას ტექნოლოგიური კოლეჯი და სურსათისა და გარემოს დაცვის ტექნოლოგიების კოლეჯი. საუდის სარკინიგზო პოლიტექნიკური არის უნიკალური პროფესიული სასწავლო ინსტიტუტი სარკინიგზო ტექნოლოგიებისთვის, რომელიც მდებარეობს ქალაქში.

### ბიბლიოთეკები
გარდა ქაზიმის უნივერსიტეტის ცენტრალური ბიბლიოთეკებისა, რომლებიც ინახავს 2,200,000-ზე მეტ ნივთს, მეფე საუდის საჯარო ბიბლიოთეკა არის მთავარი საჯარო ბიბლიოთეკა ბურაიდაში, დაახლოებით 30,000 დოკუმენტი და ის არის უძველესი სამთავრობო საჯარო ბიბლიოთეკა საუდის არაბეთში. სულეიმან ალ რაჯის საჯარო ბიბლიოთეკა და ლიტერატურული კლუბის ბიბლიოთეკა ღიაა ქალაქის საზოგადოებისთვის.

## სქოლიო
კატეგორია:ბურაიდა
კატეგორია:საუდის არაბეთის ქალაქები
შევრა კადიშა

**შევრა კადიშა**-ებრაული დამკრძალავი წმინდა საზოგადოება. XIX საუკუნეში მოიპოვა „დამკრძალავი საზოგადოების“ თანამედროვე გაგება. ეს არის ებრაელი მამაკაცებისა და ქალების ორგანიზაცია, რომელიც ზრუნავს, რომ გარდაცვლილი ებრაელების ცხედრები ებრაული ტრადიციის მიხედვით მომზადდეს დასამარხად და დაცული იყოს შეურაცხყოფისაგან დაკრძალვამდე. ორი ძირითადი მოთხოვნაა გვამისადმი სათანადო პატივისცემის გამოხატვა და სხეულის რიტუალური გაწმენდა და შემდგომში ჩაცმა დაკრძალვისთვის.მას ჩვეულებრივ ინგლისურად მოიხსენიებენ, როგორც დამკრძალავ საზოგადოებას.

## ისტორია
ებრაული ისტორიის განმავლობაში, თითოეულმა ებრაულმა საზოგადოებამ მთელ მსოფლიოში დააარსა შევრა კადიშა - წმინდა საზოგადოება - რომლის ერთადერთი ფუნქციაა მიცვალებულის ღირსეული მოპყრობა ებრაული კანონის, ჩვეულებისა და ტრადიციების შესაბამისად. მამაკაცები ამზადებენ მამაკაცის სხეულებს, ქალბატონები ამზადებენ ქალბატონების სხეულებს.

## სქოლიო
კატეგორია:შევრა კადიშა
კატეგორია:ებრაული ტრადიციები
ნესტან აბდუშელიშვილი

**ნესტან აბდუშელიშვილი** (დ. 11 ოქტომბერი, 1955) — ქართველი ექიმი, მეცნიერი.

1979 წელს დაამთავრა თბილისის სახელმწიფო სამედიცინო ინსიტუტის პედიატრიული ფაკულტეტი.

1979-1988 წლებში იყო რესპუბლიკური საავადმყოფოს რეანიმაციის განყოფილების ექიმი-ორდინატორი. 1988-1995 წლებში იყო თბილისის სამედიცინო აკადემიის ბავშვთა ქირურგიის კათედრის ასისტენტი. 1995 წლიდან  თბილისის სახელმწიფო სამედიცინო უნივერსიტეტის ბავშვთა ქირურგიის  კათედრის ასისტენტია. არის მედიცინის მეცნიერებათა კანდიდატი. ავტორია 7 სამეცნიერო ნაშრომისა.

1987 წელს დაიცვა საკანდიდატო დისერტაციის თემა — „იმუნური სისტემის მდგომარეობა კრიტიკული მდგომარეობების დროს ბავშვთა ასაკში“.

## ბიბლიოგრაფია
* პედიატრიული სასწრაფო სამედიცინო დახმარება თბილისი, 2005 გვ.200 ISBN: 99940-0-305-4
* კრიტიკული მდგომარეობები ბავშვთა ასაკში თბილისი, 1999  გვ.220

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 8

## რესურსები ინტერნეტში
კატეგორია:დაბადებული 11 ოქტომბერი
კატეგორია:დაბადებული 1955
კატეგორია:ქართველი ანესთეზიოლოგები
კატეგორია:ქართველი რეანიმატოლოგები
მარინე აბესაძე

**მარინე აბესაძე** (დ. 20 მარტი, 1948, თბილისი) — ქართველი ექიმი, მეცნიერი.

1973 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1973–1975 წლებში იყო თბილისის სახელმწიფო სამედიცინო ინსტიტუტის პათოლოგიური ფიზიოლოგიის კათედრის უფროსი  ლაბორანტი. 1975–1978 წლებში სწავლობდა ასპირანტურაში. 1978–1985 წლებში იყო თბილისის სახელმწიფო სამედიცინო ინსტიტუტის პათოლოგიური ფიზიოლოგიის კათედრის ასისტენტი. 1988–1992 წლებში ამავე კათედრის დოცენტი. 1992 წლიდან ამავე კათედრის პროფესორია. გამოქვეყნებული აქვს 42 სამეცნიერო ნაშრომი, რომლებშიც გაშუქებულია საკითხები სიმსივნური და მისი მომიჯნავე ქსოვილების სისხლძარღვოვანი კალაპოტის, ქალის სასქესო ორგანოების მიკროცირკულაციური კალაპოტის შესახებ ნორმასა და ზოგიერთ ექსტრემალურ პირობებში.

1984 წელს დაიცვა საკანდიდატო დისერტაციის თემა — „პერიფერიული სისხლძარღვოვანი კალაპოტის რეაქტიულობა სიმსივნემატარებელ ცხოველებში ონტოგენეზის სხვადასხვა პერიოდში“.

1990 წელს დაიცვა სადოქტორო დისერტაციის თემა — „საშვილოსნოს ინტრაორგანული სისხლძარღვოვანი კალაპოტის ფუნქციური მორფოლოგია ასაკობრივი ინვოლუციის პირობებში“.

## ბიბლიოგრაფია
* Микроциркуляторное русло матки в норме и при беременности - Тбилиси, Медеа, 2005 с.189
* Лимфатическое русло женских половых органов - Тбилиси, Мецниереба, 1990 с. 232

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია  თბ., 2000 გვ. 8

## რესურსები ინტერნეტში
კატეგორია:დაბადებული 20 მარტი
კატეგორია:დაბადებული 1948
კატეგორია:ქართველი პათოფიზიოლოგები
მინა სიუ ჩოი

**მინა სიუ ჩოი** - სამხრეთ კორეელი მოდელი და საერთაშორისო სილამაზის კონკურსის მის დედამიწა 2022-ის ტიტულის მფლობელი, რომელიც გაიმართა 2022 წლის 29 ნოემბერს.

## ადრეული წლები და განათლება 
მინა სიუ ჩოი დაიბადა ავსტრალიაში. 2022 წლიდან იგი სწავლობდა Illinois Urbana-Champaign უნივერსიტეტში.

## კონკურსები 
### მის კორეა 2021 
ჩოი შეუერთდა მის კორეას 2021 წელს და პირველი ადგილი დაიკავა.  

### მის დედამიწა 2022 
ჩოიმ წარმოადგინა სამხრეთ კორეა მის დედამიწაზე 2022 წელს და კონკურსის ბოლოს გახდა გამარჯვებული, იგი გახდა პირველი კორეელი, რომელმაც მოიგო მის დედამიწა. 

## სქოლიო
## გარე ბმულები
*

კატეგორია:მოდელები
კატეგორია:მის დედამიწა
კატეგორია:ცოცხალი ადამიანები
ცისანა აბულაძე

**ცისანა აბულაძე** (დ. 16 ივნისი, 1933, ქუთაისი) — ქართველი მეცნიერი,ისტორიკოსი,პედაგოგი.

1956 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი.

მუშაობს ხელნაწერთა ინსტიტუტში, აგრეთვე ქუთაისის სახელმწიფო უნივერსიტეტში თურქოლოგიის კათედრის გამგის მოადგილედ. ავტორია წიგნებისა: „სულხან-საბა ორბელიანის სიტყვანის თურქული თარგმანები“, ხელნაწერთა ინსტიტუტის არაბულ, თურქულ და სპარსულ ხელნაწერთა კატალოგი, გურჯიზადე, „თბილისის დაპყრობის წიგნი“, „ჩილდირის ეიალეთის ჯაბა დავთარი“, „თურქული წყაროები XVI საუკუნის I მეოთხედის სამცხე-საათაბაგოს ისტორიისათვის“, „საქართველოს ისტორიის XV-XVIII საუკუნის ოსმალური დოკუმენტური და ნარატიული წყაროები“. არის 6 წიგნისა და 60-მდე სტატიის ავტორი. 

## ბიბლიოგრაფია
* თურქიზმები ქართველურ ანთროპონიმიაში : მონოგრაფია  თბილისი, სიტყვა, 2008 გვ. 366 ISBN: 978-9941-0-1290-7
* თურქულენოვან ხელნაწერთა კატალოგი - Turkce yazmalar Katalogu  თბილისი, კვირიონი, 2004 გვ. 366 ISBN: 99928-0-837-3
* სულხან-საბა ორბელიანის ლექსიკონის სიტყვანის თურქული თარგმანები თბილისი, მეცნიერება, 1968 გვ. 257

## ლიტერატურა
* საქართველო: ენციკლოპედია: ტ.I თბ., 1997 გვ. 37

## რესურსები ინტერნეტში
კატეგორია:დაბადებული 16 ივნისი
კატეგორია:დაბადებული 1933
კატეგორია:ქართველი ისტორიკოსები
კატეგორია:ქართველი პედაგოგები
ავთანდილ ადამია

**ავთანდილ ადამია** (დ. 15 სექტემბერი, 1920, თბილისი) — ქართველი ექიმი, მეცნიერი.

1942 წელს დაამთვრა თბილისის სახელმწიფო სამედიცინო ინსტიტუტიის სამკურნალო ფაკულტეტი.

1943 წლიდან მუშაობს აკადემიკოს გრიგოლ მუხაძის სახელობის ჰემატოლოგიისა და ტრანსფუზიოლოგიის ინსტიტუტში. 1998 წლიდან განყოფიილების გამგე. ავტორია 60 სამეცნიერო ნაშრომისა, გამოქვეყნებული აქვს მონოგრაფიები: „სისხლის კონსერვაციის და გადასხმის მეთოდები“, „ორეტაპიანი მეთოდი სისხლის დამზდებისათვის“, „სისხლის კონსერვაციის და გადასხმის მეთოდები“. აქვს ორი გამოგონება.

1963 წელს დაიცვა საკანდიტატო დისერტაციის თემა — „სქურის მინერალური წყლის გამოყენება სისხლის დასაკონსერვებლად“.

## ჯილდოები
* 2001 — ღირსების ორდენი
* 1981 — საპატიო ნიშნის ორდენი
* 1946 — მედალი „შრომითი მამაცობისთვის“

## ბიბლიოგრაფია
* სისხლის კონსერვაციის და გადასხმის მეთოდები, თბ., 1974
* ორეტაპიანი მეთოდით დაკონსერვებული სისხლის დამზადება და გადასხმა თბ., 1965

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000, გვ. 11 
* წიგნი ღირსებისა: ტ. 6, თბ., 2003, გვ. 182

## რესურსები ინტერნეტში
კატეგორია:დაბადებული 15 სექტემბერი
კატეგორია:დაბადებული 1920
კატეგორია:ქართველი ტრანსფუზიოლოგები
შალვა ადეიშვილი

**შალვა ადეიშვილი** (დ. 1901, ქუთაისი — გ. 1989) — ქართველი, ფილოსოფოსი, მეცნიერი.

1921 წელს დაამთავრა ქუთაისის რეალური სასწავლებელი, შემდეგ 1926 წელს თბილისის სახელმწიფო უნვიერსიტეტის სიბრძნისმეტყველების ფაკულტეტი ფიზიკა-მათემატიკის განხრით. 1942 წელს ასპირანტურა ფილოსოფიის სპეციალობით.

მისი კვლევის სფერო მრავალფეროვანი იყო, დაწყებული რუსთაველის მსოფლმხედველობით, ლოგიკითა და კიბერნეტიკით დამთავრებული. იყო მრავალი სამეცნიერო სტატიისა და რამდენიმე მონოგრაფიის ავტორი. ფილოსოფიის მეცნიერებათა დოქტორი.

## ბიბლიოგრაფია
* კიბერნეტიკა და ფილოსოფია თბილისი, საბჭ. საქართველო, 1966 გვ. 127
* ისტორიზმი რუსთველოლოგიაში; ნარკვევი "ვეფხის-ტყაოსანზე" აზროვნების ისტორიიდან. ივ. ჯაბადარი და ნიკო ნიკოლაძე რუსთაველის შესახებ  თბილისი, 1947 გვ. 318

## ლიტერატურა
* ქართველი ფილოსოფოსები : IV საუკუნიდან XX საუკუნის ჩათვლით : ცნობარი ბათუმი, 2004 გვ. 6

## რესურსები ინტერნეტში
კატეგორია:დაბადებული 1936
კატეგორია:გარდაცვლილი 2022
კატეგორია:ქართველი ფილოსოფოსები
ვლადიმერ ავალიანი

**ვლადიმერ ავალიანი** (დ. 19 ივლისი, 1892, ციხესულორი — გ. 27 მარტი, 1948) — ქართველი მეცნიერი.

1910 წელს დაამთავრა ოდესის კადეტთა კორპუსი, 1919 წელს კი კიევის პოლიტექნიკური ინსტიტუტი.

1930 წელს მისი ინიციატივით დაარსდა ამიერკავკასიის სატყეო ტექნიკური სასწავლო ინსტიტუტი. 1930–1938 წლებში იყო ამ ინსტიტუტის ხის მექანიკური დამუშავების  ფაკულტეტის დეკანი და კათედრის გამგე. 1938 წლიდან ხელმძრვანელობდა ხის დამუშავების ტექნოლოგიის კათედრას. მიღებული აქვს სახელმწიფო ჯილდოები. მეცნიერი ხე–ტყის მექანიკური დამუშავების დარგში.

## ლიტერატურა
*  საქართველო: ენციკლოპედია: ტ.I თბ., 1997 გვ. 58 

## რესურსები ინტერნეტში
კატეგორია:დაბადებული 19 ივლისი
კატეგორია:დაბადებული 1892
კატეგორია:გარდაცვლილი 27 მარტი
კატეგორია:გარდაცვლილი 1948
ვახტანგ ალადაშვილი

**ვახტანგ ალადაშვილი** (დ. 13 მაისი, 1921, თბილისი — გ. 20 ივლისი, 1986) — ქართველი ექიმი, მეცნიერი.

1942 წელს დაამთავრა თბილისის სახელმწიფო სამედიცინო ინსტიტუტი.

1971 წლიდან გარდაცვალებამდე იყო თბილისის სახელმწიფო სამედიცინო ინსტიტუტის სამკურნალო ფაკულტეტის შინაგან დაავადებათა №1 კათედრის გამგე. შეისწავლიდა შინაგანი დაავადებების, ძირითადად ქრონიკული გასტრიტის, ათეროსკლეროზის, ცხიმების ცვლის მოშლის საკითხებს. სამედიცინო პრაქტიკაში დანერგა ღვიძლისა და კუჭის დაავადებების მკურნალობის ახალი მეთოდები, ადგილობრივი ნედლეულისაგან დამზადებული სამკურნალო საშუალებები, თიხა „ასკანე“, უალკოჰოლო ღვინო. თერაპევტი, მედიცინის მეცნიერებათა დოქტორი, პროფესორი. 

## ჯილდოები
* 1982 - საქართველოს მეცნიერებათა დამსახურებული მოღვაწე

## ბიბლიოგრაფია
* რა ზიანი მოაქვს თამბაქოს წევას თბილისი, საბჭ. საქართველო, 1980 გვ.  83
* უმოძრაობა ჩვენი საუკუნის დაავადებაა თბილისი, საბჭ. საქართველო, 1971 გვ. 23
* მწვავე მოშხამვების, ალერგიული რეაქციებისა და წამლის მიერი დაავადების დიაგნოსტიკა და მკურნალობა თბილისი, საბჭ. საქართველო, 1968 გვ. 237
* ადრენოკორტიკოტროპული ჰორმონის და კორტიკოსტეროიდული ჰორმონული პრეპარატების გამოყენება შინაგან დაავადებათა მკურნალობაში თბილისი, საბჭ. საქართველო, 1966 გვ. 54
* ანემია თბილისი, საბჭ. საქართველო, 1964 გვ. 175

## ლიტერატურა
* საქართველო: ენციკლოპედია თბილისი., 1977 გვ. 85

## რესურსები ინტერნეტში
კატეგორია:დაბადებული 13 მაისი
კატეგორია:დაბადებული 1921
კატეგორია:გარდაცვლილი 20 ივლისი
კატეგორია:გარდაცვლილი 1986
კატეგორია:ქართველი ექიმები
ანადირის დაბლობი

**ანადირის დაბლობი** () — დაბლობი რუსეთში, ჩუკოტკის ავტონომიურ ოკრუგში, ჩრდილო-აღმოსავლეთ ციმბირში, მდინარე ანადირის ქვემო წელზე. დასავლეთიდან შემოფარგლულია პეკულნეისა და რარიტკინის ქედებით, აღმოსავლეთიდან ეკვრის ბერინგის ზღვის ანადირის ყურე. სიგრძე 270 კმ. სიმაღლე 100 მ-მდე. ბრტყელი ვაკის რელიეფში გამოიყოფა შთენილი და დაბალმთიანი მასივები: უშკანის ჭიუხი, ოქროს ქედი (სიმაღლე 1012 მ-მდე) და სხვ. ყველგან გავრცელებულია მრავალწლოვანი მზრალობა და მასთან დაკავშირებული რელიეფის ფორმები. ბევრია ტბა (მ.შ. თერმოკარსტულები), ნამდინარევი და ჭაობი. მიედინება მდინარეები ანადირი, კანჩალანი, ველიკაია და სხვ. გავრცელებულია ბუჩქნარიანი, ბალახ-კოლბოხოვანი ტუნდრა მარცვლოვნიანი მდელობებით. აღმოსავლეთ ნაწილში მურყნისა და ტირიფის ბუჩქებია, დასავლეთში — ქონდარა ფიჭვისა. კენჭნარიან ჭალებში გვხვდება ალვიან-ჩოზენიიანი ტყეები.

## სქოლიო 
კატეგორია:რუსეთის დაბლობები
მერი ალანია

**მერი ალანია** (დ. 18 აპრილი, 1937, შუა ქვალიონი, ხობის რაიონი) — ქართველი ქიმიკოსი, პროფესორი, ფარმაცევტულ მეცნიერებათა დოქტორი, საქართველოს სახელმწიფო პრემიის ლაურეატი (2004).

1960 წელს დაამთავრა თბილისის სახელმწიფო სამედიცინო ინსტიტუტის ფარმაცევტული ფაკულტეტი პროვიზორის სპეციალობით.

1960-1965 წლებში იყო აბაშის რაიონის სოფელ ონტოფოს აფთიაქის მმართველი. 1978-1989 წლებში იყო საქართველოს მეცნიერებათა აკადემიის იოველ ქუთათელაძის სახელობის ფარმაკოქიმიის ინსტიტუტის ფიტოქიმიის განყოფილების უფროსი. 1987 წლიდან წამყვანი მეცნიერი თანამშრომელია. 

ალანიას ეკუთვნის ჰიპოაზოტემიური და დიურეზული მოქმედების სამკურნალო პრეპარატი — „ფლარონინი“, რომელიც 1985 წლიდან, როგორც საქართველოში, ისე მის ფარგლებს გარეთ აქტიურად გამოიყენება.

სხვადასხვა დროს მონაწილეობდა სამეცნიერო ფორუმებში. აგრეთვე არის მრავალი სტატიის ავტორი.

## ლიტერატურა
* საქართველოს მეცნიერებისა და ტექნიკის დარგის სახელმწიფო პრემიის ლაურეატები 1993-2004 წლებში თბ., 2012 გვ. 176

## რესურსები ინტერნეტში
## სქოლიო
კატეგორია:დაბადებული 1937
კატეგორია:დაბადებული 18 აპრილი
კატეგორია:ქართველი ქიმიკოსები
კატეგორია:საქართველოს სახელმწიფო პრემიის ლაურეატები
ესპინოსა-დე-ლოს-კაბალიეროსი

**ესპინოსა-დე-ლოს-კაბალიეროსი** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ლა-მორანიის კომარკის შემადგენლობაში.  ფართობი — 19,4 კმ². მოსახლეობა — 109 კაცი (2021 წ.).

## იხილეთ აგრეთვე
* ავილის მუნიციპალიტეტები

## რესურსები ინტერნეტში
* ესპინოსა-დე-ლოს-კაბალიეროსის მუნიციპალიტეტის ოფიციალური საიტი

## სქოლიო
კატეგორია:ავილის მუნიციპალიტეტები
პეკულნეის ქედი

**პეკულნეის ქედი** () — ქედი რუსეთში, ჩუკოტკის ავტონომიურ ოკრუგში, მდ. ანადირის ხეობაში. სიმაღლე 1381 მ (მთ. კოლიუჩაია), სიგრძე 300 კმ. აგებულია ეფუზიური და ფიქალ-ქვიშაქვიანი მეზო-კაინოზოური ნალექებით, რომლებშიც შეჭრილია ფუძე ქანების ინტრუზიები. ფერდობებზე 300–500 მ სიმაღლემდე გავრცელებულია ხავს-ბალახიანი ტუნდრა მეჩხერი ბუჩქებითა და ქონდარა ფიჭვით, მაღლა — ლიქენებიანი ქვიანი ტუნდრა გამეჩხერებული ბალახოვანი საფრით.

## სქოლიო 
კატეგორია:რუსეთის ქედები
პეკულნეის ტბა

**პეკულნეის ტბა** () — ლაგუნა ბერინგის ზღვის ჩრდილო-დასავლეთ ნაპირზე, ჩუკოტკის ავტონომიურ ოკრუგში (რუსეთი). ფართობი 435 კმ². ზღვიდან გამოყოფილია მიწისზედა გვერდობების სისტემით. პეკულნეის ტბიდან გამოედინება მდინარე მაინა, რომელიც ბერინგის ზღვაში ჩაედინება. ჩრდილოეთ ნაპირები მაღალია, სამხრეთი — დაბალი. ნაპირებზე გავრცელებულია ტუნდრის მცენარეულობა.

## სქოლიო 
კატეგორია:რუსეთის ტბები
კატეგორია:ტბები ანბანის მიხედვით
პეკულნეი

**პეკულნეი** შეიძლება აღნიშნავდეს რუსეთის ჩუკოტკის ავტონომიურ ოკრუგში მდებარე ერთ-ერთ გეოგრაფიულ ობიექტს:
* პეკულნეის ქედი
* პეკულნეის ტბა
რარიტკინი

**რარიტკინი** () — ქედი რუსეთში, ჩუკოტკის ავტონომიურ ოკრუგში. მდინარეების ანადირისა და ველიკაიას წყალგამყოფი. სიგრძე დაახლოებით 200 კმ. სიმაღლე 1067 მეტრამდე. აგებულია ანდეზიტებითა და თიხოვანი ფიქლებით. ფერდობების ქვედა ნაწილსა და ხეობებში მურყნისა და ქონდარა ფიჭვის ბუჩქნარებია, მაღლა — ლიქენიანი და ქვიანი ტუნდრები.

## სქოლიო 
კატეგორია:რუსეთის ქედები
ქონდარა ფიჭვი

**ქონდარა ფიჭვი** () — მარადმწვანე, ძლიერ დატოტვილი, გართხმული ან წამოწეული პატარა ხე (სიმაღლე 3–7 მ-მდე) კედრისებრი ფიჭვების ჯგუფიდან. წიწვი სამკუთხაა (სიგრძე 4–7 სმ), გვერდებზე მცირედ დაკბილული, ცოცხლობს 2–4 წელი. გირჩები კვერცხისებრი ან წაგრძელებული (სიგრძე 3,5–4,5 სმ), ღია მურა, ბრწყინავი. ქონდარა ფიჭვი გავრცელებულია აღმოსავლეთ ციმბირში, შორეულ აღმოსავლეთში, კორეის ნახევარკუნძულისა და იაპონიის მაღალმთიანეთში, ოდნავ აღწევს ჩრდილოეთ მონღოლეთისა და ჩინეთის (სინგანი) მთებში. ჩვეულებრივ იზრდება ხშირ რაყებად, აგრეთვე ფოთლოვან ქვეტყესა და მეჩხერ ტყეებში 600–2000 მ სიმაღლეზე. უძლებს გარემოს ექსტრემალურ პირობებს, მ.შ. დაბალ ტემპერატურას, მრავალწლოვან მზრალობას, ძლიერ ქარებს; ამოდის მინერალური ელემენტებით ღარიბ ქვიშებში, ტორფიან, ქვიან და ღორღიან ნიადაგებზე. აქვს გართხმულ ღეროებზე დანამატური ფესვების წარმოქმნის უნარი, ამიტომ ყურადღებას იქცევს როგორც ქვიშებისა და მთის ქვიანი ფერდობების გამმაგრებელი. თოვლის დადების დროს მიწის პირზე დაწეული ტოტები და ღეროები დათბობის დროს თავის წინანდელ მდგომარეობას იღდგენენ. ჩრდილო-აღმოსავლეთ აზიაში წარმოქმნის ხე-მცენარეულობის ჩრდილოეთ, მთის სისტემებში კი — ზემო საზღვარს. მერქანი და წიწვი გამოიყენება საწვავად, სკიპიდარისა და ეთერზეთების მისაღებად. წიწვის ნაყენი, ნახარში და ექსტრაქტი სურავანდის საწინააღმდეგო საშუალებაა. საჭმელად ვარგისი თესლები (სიგრძე 5–8 მმ) საგემოვნო და სასარგებლო თვისებებით არ ჩამოუვარდება სხვა კედრისებრი ფიჭვების თესლებს; მისი მოსავლიანობა 200 კგ/ჰა-მდეა. როგორც დეკორატიულ მცენარეს ზრდიან ბაღებსა და პარკებში. ქონდარა ფიჭვის რაყებში ბინადრობს მრავალი სახეობის ცხოველი: მეთხილია, ციყვები, ყარყუმი, სიასამური, მურა დათვი და სხვ.

## გალერეა 

Pinuspumila1.jpg|გირჩებიანი ტოტები
Pinus pumila seeds.JPG|თესლი
Young seed cones of Pinus pumila BG Tallinn.jpg|მდედრობითი ყვავილი
Pinus pumila microstrobilus BG Tallinn.jpg|მამრობითი ყვავილი

## სქოლიო 
კატეგორია:ფიჭვი
TOGG

**TOGG** — თურქული ავტომობილების მწარმოებელი კომპანია. დაფუძნებულია გებზეში. დაარსდა 2018 წელს 6 სხვადასხვა ორგანიზაციის მიერ, რომლებიც ერთად მუშაობდნენ თურქეთში მანქანების მწარმოებელი ახალი შიდა კომპანიის დასაფუძნებლად.

თურქეთის პრეზიდენტმა რეჯეფ თაიფ ერდოღანმა 2017 წელს TOGG-ის ახალი ინვესტორები და აქციონერები გამოაცხადა: Anadolu Group (19%), BMC (19%), Kök Group (19%), Turkcell (19%), Zorlu Holding (19%) and TOBB (5%).

კომპანიის განცხადებით, 2023 წლიდან დაიწყებს სრული ელექტრომობილების წარმოებას.

## რესურსები ინტერნეტში
* 

## სქოლიო
კატეგორია:თურქული კომპანიები
კატეგორია:ავტომწარმოებელი კომპანიები
ლიუ ყანდარელი

**მალი ლიუ კუანგვენ-ყანდარელი** (დ. 26 აპრილი, 1935, ხარბინი, ჩინეთი) — ჩინელი მხატვარი, სინოლოგი და პედაგოგი. 1991 წლიდან არის თბილისის აზიისა და აფრიკის ინსტიტუტის აღმოსავლური ენების ჩინური ენის კათედრის უფროსი და ამავე კათედრის პროფესორი. მის სახელს უკავშირდება საქართველოში ჩინური ენის სწავლების დაწყება და სინოლოგიის განვითარება.

## ბიოგრაფია
ლიუ კუანგვენ-ყანდარელი დაიბადა 1935 წლის 26 აპრილს, ჩინეთის ქალაქ ხარპინში. სწავლობდა პეკინის სამხატვრო აკადემიაში. 22 წლის ასაკში ჩამოვიდა საქართველოში და თბილისის სამხატვრო აკადემიაში, მეხუთე კურსზე დაიწყო სწავლა. ლიუმ აკადემია დაამთავრა კერამიკის სპეციალობით, შემდეგ კი დაასრულა სამხატვრო აკადემიის ასპირანტურა ქსოვილების სპეციალობით. ლიუ ყანდარელმა საქართველოში კერამიკოსი, მხატვარი და გობელენის ოსტატი, გივი ყანდარელი გაიცნო, მასთან ერთად ოჯახი შექმნა და საქართველოში დარჩა. პედაგოგად მუშაობდა მოსე თოიძის სახელობის სამხატვრო სასწავლებელში, სამხატვრო აკადემიასა და საქართველოს ტექნიკურ უნივერსიტეტში, არქიტექტურის ფაკულტეტზე. 1980-იანი წლების ბოლოდან ჩინური ენის პედაგოგად მუშაობა დაიწყო თბილისის უცხო ენათა ინსტიტუტში.

## რესურსები ინტერნეტში
* 

## სქოლიო 
კატეგორია:დაბადებული 26 აპრილი
კატეგორია:დაბადებული 1935
კატეგორია:ჩინელი მხატვრები
კატეგორია:ჩინელი სინოლოგები
კატეგორია:ჩინელი პედაგოგები
რუსუდან ალასანია

**რუსუდან ალასანია** (დ. 1941, სენაკი) — ქართველი ინჟინერი, მეცნიერი, პედაგოგი, ქიმიკოსი.

1965 წელს დაამთავრა საქართველოს პოლიტექნიკური ინსტიტუტის ქიმიური ტექნოლოგიის ფაკულტეტი და 1967 წელს ამავე ინსტიტუტის ასპირანტურა.

1967 წელს მუშობა დაიწყო საქართველოს პოლიტექნიკურ ინსტიტუტის ქიმიის კათედრაზე. 1980 წელს ის ანალიზური ქიმიის კათედრის ბაზაზე  შექმნილ გარემოს დაცვის კათედრაზე გადავიდა სამუშაოდ და სხვებთან ერთად აქტიურად მონაწილეობდა როგორც პედაგოგიურ, ისე კათედრის მიერ წარმოებულ სამეცნიერო-კვლევით საქმიანობაში, რომელთა შედეგებიც ქვეყნდებოდა საკავშირო და საზღვარგარეთის სამეცნიერო ჟურნალებში. არის 18 სამეცნიერო  შრომის  და 3 სახელმძღვანელოს ავტორი. მისი შრომები შესრულებულია კოორდინაციულ ქიმიაში და აქვს ანალიზურ ქიმიაში გამოყენების ფართო პერსპექტივა.

## ბიბლიოგრაფია
* სამრეწველო ტოქსიკოლოგია  თბილისი, 2005 გვ. 139 ISBN: 99940-40-00-6
* ატმოსფეროს დაცვა თბილისი, 1982 გვ.64
* უნარჩენო ტექნოლოგიური პროცესების შექმნის საფუძვლები : დამხმარე სახელმძღვ. სპი-ს ყველა სპეც. სტუდენტებისათვის თბილისი, 1982 გვ.36

## ლიტერატურა
*  საქართველოს ინჟინერი ქალები თბ., 2008  გვ. 6-9

## რესურსები ინტერნეტში
კატეგორია:დაბადებული 1936
კატეგორია:ქართველი ექიმები
კატეგორია:ქართველი ქიმიკოსები
კატეგორია:ქართველი პედაგოგები
კატეგორია:ქართველი ინჟინრები
კორიაკთა მთიანეთი

**კორიაკთა მთიანეთი**, *კორიაკთა ქედი*

რელიეფისათვის დამახასიათებელია ტიპური ალპური იერის წვეტიანი თხემები, ციცაბო ფერდობები მეოთხეული გამყინვარების კვალით და მოძრავი ჩამონაშალით; გავრცელებულია ღრმა ხეობები და დიდი ღრმულები (მ.შ. ვივენკის, სიგრძე 200 კმ). კლიმატი ზღვიურია, გრძელი, თუმცა შედარებით თბილი და ქარიანი (ბორა, ფიონი) ზამთრით [იანვრის საშუალო ტემპერატურა –14°С-დან (სანაპიროზე) –24°С-მდე (მთებში)] და საკმაოდ გრილი ზაფხულით (ივლისის საშუალო ტემპერატურა 9°С). წელიწადში მოდის 350-დან 750 მმ-მდე ატმოსფერული ნალექი (მთების აღმოსავლეთ კალთებზე). კორიაკთა მთიანეთზე 1330-ზე მეტი მყინვარია, ძირითადად კარული (ყველაზე დიდი — სნეგოვოი, სიგრძე 3 კმ-მდე); გამყინვარების საერთო ფართობი 290 კმ²-ია.

ლანდშაფტთა სიმაღლებრივი სარტყლურობა მკვეთრად განსხვავდება ამავე განედზე გავრელებულ სხვა მთათა სისტემებისგან (სუნტარ-ხაიატა, ენისეის ჭიუხი და სხვ.). ფერდობთა ქვედა ნაწილში (350–500 მ სიმაღლემდე) ქონდარა ფიჭვის, ბუჩქა მურყნისა და მიდენდორფის არყის გაუვალი რაყებია. ფერდობთა უმრავლესობაზე და მწვერვალებზე განვითარებულია ხავს-ბალახ-ლიქენიანი და ლიქენიანი მთის ტუნდრა, რომელიც გადადის მყინვარებიან და თოვლნარიან ქვიან უდაბნოებში. მდინარეთა ხეობებში დრენირებად ნიადაგებზე ტირიფის, ვერხვისა და ჩოზენიის ტყეებია, ადგილ-ადგილ ლარიქსისაც. ცნობილია ვერცხლისწყლის და სტიბიუმის მადნის, ოქროს, ქვიშრობული პლატინის, ქვანახშირის და მურა ნახშირის საბადოები.

## სქოლიო 
კატეგორია:რუსეთის მთიანეთები
დინა რუბინა

**დინა რუბინა** () 一 ებრაული წარმოშობის რუსი მწერალი, რედაქტორი, სცენარისტი. 

უზბეკეთის სსრ მწერალთა კავშირის წევრი (1978), სსრკ მწერალთა კავშირი (1979), საერთაშორისო *Pen Club-ის* წარმომადგენელი, ისრაელის რუსულენოვან მწერალთა კავშირის თავმჯდომარე (1990).

ქართულად ნათარგმნია მისი 2011 წლის ნაწარმოები - *პეტრუშკას სინდრომი*, რომელზე დაყრდნობით გადაღებულ 2015 წლის ეკრანიზაციაში მონაწილეობას მერაბ ნინიძე და ზურა ყიფშიძე იღებენ. 

## ბიოგრაფია 
რუბინა დაიბადა 1953 წელს, ქალაქ ტაშკენტში, მხატვარ ილია დავიდოვიჩ რუბინისა და ისტორიის მასწავლებლის, რიტა ალექსანდროვნა რუბინას ოჯახში. დიდი სამამულო ომის დროს 17 წლის დედამისი გადაიყვანეს ტაშკენტში, ხოლო მამამისი, ფრონტიდან დაბრუნების შემდეგ, აგრეთვე, ტაშკენტში დასახლდა. მას სახელი ცნობილი ამერიკელი მსახიობისა და 1940-იანი წლების ჰოლივუდის ვარსკვლავის, დინა დურბინის პატივსაცემად უწოდეს. 

დაამთავრა ვიქტორ უსპენსკის სახელობის სპეციალიზებული მუსიკალური სკოლა ტაშკენტის კონსერვატორიაში. სკოლაში მიღებული შთაბეჭდილებები, მოგონებები და გამოცდილება მან საკუთარ ავტობიოგრაფიულ ნაშრომში - *მუსიკის გაკვეთილები -* აღწერა. 

რუბინამ 1977 წელს დაამთავრა ტაშკენტის კონსერვატორია და ასწავლიდა ტაშკენტის კულტურის ინსტიტუტში. მისი რომანის - *ქუჩის მზიან მხარეს -* პერსონაჟების ქმედებები და ცხოვრება ნათლად ასახავს 1940-60-იანი წლების ტაშკენტის ყოფას. 

დინა რუბინას პირველი ლიტერატურული ნაბიჯები ჟურნალ „ახალგაზრდობის“ გვერდებზე გამოქვეყნებული ნამუშევრებით დაიწყო. ჟურნალში გამოქვეყნებულ ჩვიდმეტი წლის მწერლის პირველ მოთხრობას ერქვა „მოუსვენარი ბუნება“ და დაიბეჭდა 1971 წელს. დინა რუბინამ 1977 წელს გამოაქვეყნა მოთხრობა "როდის იქნება თოვლი? ...". მასში გოგონა ხვდება თავის სიყვარულს სასიკვდილო ოპერაციის წინა დღეს. ამ ნაწარმოების საფუძველზე გადაიღეს ფილმი, დაიდგა სატელევიზიო და რადიო სპექტაკლი, დაიწერა პიესა, რომელიც მრავალი წლის განმავლობაში იყო მოსკოვის ახალგაზრდული თეატრის სცენაზე. იმავე წელს, 24 წლის ასაკში, იგი გახდა უზბეკეთის სსრ მწერალთა კავშირის წევრი - იმ დროს მსგავსი ორგანიზაციების ყველაზე ახალგაზრდა წევრი ქვეყანაში. 

მწერალი ცხოვრობდა და მუშაობდა მოსკოვში 1990 წლის ბოლოს ისრაელში მუდმივ საცხოვრებლად გამგზავრებამდე. ისრაელში გადასვლის შემდეგ იგი მუშაობდა რედაქტორად ყოველკვირეულ ლიტერატურულ რუსულენოვანი გაზეთში - "ჩვენი ქვეყანა ". ამ წლებში რუბინას ნამუშევრების გამოცემა დაიწყეს სხვა რუსულმა ჟურნალებმა, როგორებიცაა " ახალი სამყარო ", " ზნამია ", " ხალხთა მეგობრობა ". 

დიდი ხნის განმავლობაში დინა რუბინა ცხოვრობდა ქალაქ მალე ადუმიმში , რომელიც აღწერილია კიდეც მის ზოგიერთ ნამუშევარში. ამჟამად ცხოვრობს ქალაქ მევასერეთ სიონში.

## ოჯახი 
პირველი ქორწინებიდან შეეძინა ერთი ვაჟი.

მეორე ქმარი არის მხატვარი ბორის კარაფელოვი, რომელიც მისი ლიტერატურული ნაშრომების ილუსტრატორიცაა. 

## რესურსები ინტერნეტში 
* ოფიციალური საიტი

* ინტერვიუ დინა რუბინასთან

* Дина Рубина в Журнальном зале

* Интервью на «Радио Свобода» в передаче Леонида Велехова «Культ личности»

## სქოლიო
კატეგორია:დაბადებული 1953
კატეგორია:საბჭოთა მწერლები
კატეგორია:ებრაული წარმოშობის მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
ლოკარნოს ხელშეკრულებები

**ლოკარნოს ხელშეკრულებები** — შვიდი ხელშეკრულება, რომელიც გაიმართა შვეიცარიის ქალაქ ლოკარნოში 1925 წლის 5 ოქტომბრიდან 16 ოქტომბრამდე და ხელი მოეწერა 1 დეკემბერს ლონდონში. ისინი ძალაში შევიდა 1926 წლის 10 სექტემბერს, როდესაც გერმანია გახდა ერთა ლიგის წევრი.

ლოკარნოს ხელშეკრულებებმა ფაქტობრივად დაყო ევროპის საზღვრები ორ ნაწილად: დასავლეთის საზღვრები, რომლებიც ხელშეუხებელი იყო ხელშეკრულებით და აღმოსავლეთი (გერმანიისთვის), რომლისთვისაც გარანტიები არ იყო გაცემული. 1934 წელს „აღმოსავლეთის პაქტის“ დადების მცდელობა, რომელიც უზრუნველყოფდა აღმოსავლეთ საზღვრებს, ჩაიშალა.

ლოკარნოს კონფერენციას ესწრებოდნენ გერმანიის კანცლერი ჰანს ლუთერი, გერმანიის საგარეო საქმეთა მინისტრი გუსტავ შტრეზემანი, ასევე იტალიის წარმომადგენელი (ბენიტო მუსოლინი), დიდი ბრიტანეთის (ოსტინ ჩემბერლენი), ბელგიის (ემილ ვანდერველდე), საფრანგეთის (არისტიდ ბრაიანის), პოლონეთის (ალექსანდრე შკინსკი) და ჩეხოსლოვაკეთის (დოქტორი ედვარდ ბენეში) წარმომადგენლები. 

ლოკარნოში მომზადებული მთავარი დოკუმენტი იყო რაინის პაქტი - საარბიტრაჟო შეთანხმება ვაიმარის რესპუბლიკას, საფრანგეთსა და ბელგიას შორის, რომელიც ითვალისწინებდა ქვეყნებს შორის წარმოშობილი დავების გადაწყვეტას მშვიდობიანი გზით - ერთა ლიგის ან საერთაშორისო სასამართლოების მეშვეობით. გარდა ამისა, გერმანიამ დადო საარბიტრაჟო ხელშეკრულებები პოლონეთთან და ჩეხოსლოვაკეთთან, რომლებშიც მან უარი თქვა ტერიტორიული დავების სამხედრო გზით გადაწყვეტაზე.

ხელშეკრულება მნიშვნელოვანი იყო გერმანიისთვის, უპირველეს ყოვლისა, საერთაშორისო იზოლაციის გასარღვევად, რევიზიონისტული პოლიტიკის გასაგრძელებლად და რაინის რეგიონის გასათავისუფლებლად. ამისათვის გუსტავ შტრეზემანი მზად იყო ოფიციალურად უარი ეთქვა პრეტენზიებზე ელზასზე და ლოთარინგიაზე, ევპენისა და მალმედის რაიონებზე, დათანხმებულიყო რაინის დემილიტარიზებული ზონის შენარჩუნებაზე და დაემორჩილა ერთა ლიგის გადაწყვეტილებებს ტერიტორიული დავების შესახებ. 

გერმანიის მემარჯვენე ძალები ეწინააღმდეგებოდნენ ლოკარნოს ხელშეკრულებების დადებას გერმანიისთვის დათმობების გამო, უპირველეს ყოვლისა, დასავლეთის საზღვრების საკითხზე.

აღმოსავლეთ ევროპაში პოლიტიკური სიტუაციის მზარდი დაძაბულობის მიუხედავად, ლოკარნოს შეთანხმებამ საფუძველი ჩაუყარა დასავლეთ ევროპაში დიპლომატიური კლიმატის გაუმჯობესებას 1924-30 წლებში. საერთაშორისო საზოგადოებამ დაინახა „ლოკარნოს სულის“ გამოვლინება 1926 წელს გერმანიის ერთა ლიგის მუდმივი წევრის სტატუსის მოპოვებაში და 1930 წლის ივნისში რაინლანდის დემილიტარიზაციაში.

მშვიდობის განმტკიცებაში შეტანილი წვლილისთვის გუსტავ შტრეზემანს და მის ფრანგ კოლეგას არისტიდ ბრაიანს 1926 წელს ნობელის მშვიდობის პრემია მიენიჭათ.

## რესურსები ინტერნეტში 
* ЛОКА́РНСКИЕ ДОГОВО́РЫ 1925 
* პანევროპული მოძრაობა - საქართველოს ეროვნული ბიბლიოთეკა
* FINAL PROTOCOL OF THE LOCARNO CONFERENCE, 1925

კატეგორია:საფრანგეთის საერთაშორისო ხელშეკრულებები
კატეგორია:ბელგიის საერთაშორისო ხელშეკრულებები
კატეგორია:გაერთიანებული სამეფოს საერთაშორისო ხელშეკრულებები
კატეგორია:იტალიის საერთაშორისო ხელშეკრულებები
კატეგორია:პოლონეთის საერთაშორისო ხელშეკრულებები
კატეგორია:ჩეხოსლოვაკიის საერთაშორისო ხელშეკრულებები
გრძელი გზა შინისკენ

**გრძელი გზა შინისაკენ** () 一 ინდოელ-ავსტრალიელი ბიზნესმენისა და მწერლის, სარუ ბრაიერლის არამხატვრული, 2013 წლის წიგნი, რომელიც მან ლარი ბატროსთან ერთად დაწერა. თავდაპირველად ის ავსტრალიაში, გამომცემლობა *Penguin Books-ში* გამოქვეყნდა, ხოლო სამი წლის შემდეგ, 2016 წელს, მისი ტელეადაპტაციაც ვიხილეთ. გადმოცემით, ავტორი ამჟამად მუშაობს ნაწარმოების პრიქველზე - „ამბავი მის ორ დედაზე, ბიოლოგიურსა და არაბიოლოგიურზე, ჯერ კიდევ მაშინ, სანამ ის დაიბადებოდა“. 

2016 წელს ნაწარმოები, რეჟისორ გართ დევისის თაოსნობით, ადაპტირდა ეკრანიზაციაში, სახელწოდებით *ლომი*, რომელშიც მთავარ როლებს დევ პატელი, ნიკოლ კიდმანი და რუნი მარა ასრულებენ. ფილმის პრემიერა 2016 წლის ტორონტოს საერთაშორისო კინოფესტივალზე შედგა. 

## ფონი 
ეს ავტობიოგრაფიული ნაშრომი მოიცავს ბრაიერლის ცხოვრების სამ ათწლეულს, აღწერს მის განსაცდელითა და თავგადასავლით აღსავსე ცხოვრებას მას შემდეგ, რაც ხუთი წლის ასაკში, ინდოეთის ერთ-ერთ პატარა სოფელში, დაიკარგა, მასზე მეურვეობა კი საშუალო კლასის ავსტრალიურმა ოჯახმა ითავა. წიგნში აღწერილია ის 25-წლიანი, ავტორისთვის საკმაოდ მძიმე, პერიოდი, რომლის დროსაც იგი ცდილობდა, დაბრუნებოდა ფესვებს და საკუთარ ოჯახს.

საკუთარ *ABC Radio Sydney-სთან* მიცემულ ინტერვიუში ბატროსი ამბობდა:*„იმ მომენტიდან, როცა ნაწარმოებზე მუშაობა დავიწყე, მივხვდი, რომ ბრწყინვალე ნამუშევარი გამოვიდოდა“*ნაწარმოებზე მუშაობისას ბატროსი საათობით ინტერვიუს იწერდა როგორც სარუსთან, ისე მის მშვილებელ დედასთან, საბოლოოდ, 70 ათასიანი ხელნაწერი კი კალკუტაში ყოფნისას დაასრულა, სასტუმროს ნომერში, რათა გამომცემლის მიერ დაწესებული მკაცრი სამთვიანი ვადა სრულად ამოწურულიყო.

## გამოხმაურება 
კარინა ვეტერბიმ *Vaily Daily-ში* თქვა: „მკითხველს ნამდვილი კათარზისი გრძნობა ეუფლება, როცა ბრაიერლის გასაოცარ ამბავს ეცნობა, ბედნიერი დასასრულის კლასიკური გაგებით, რადგან ავტორის მოგზაურობა, როგორც ბიჭი და შემდეგში მამაკაცი, სითამამის გრძნობას აღვივებს მკითხველში“. დაიანა დემპსიმ *The Sydney Morning Herald-ში* კომენტარი გააკეთა ნაწარმოებზე: „ბრაიერლი პირდაპირ წერს და არ ცდილობს, რაიმე განსაკუთრებული ან მომხიბვლელი გააკეთოს, გარდა ღირსშესანიშნავი ამბის მოყოლისა“. ტეილორ რობერტი *International Policy Digest-ში* წერს:“ძნელი არ არის იმის გაგება, თუ რატომ მიიღო აღნიშნულმა ნაწარმოებმა მსგავსი მაღალი შეფასება. ეს არის გულწრფელი ისტორია ტკივილისა, ბრძოლისა, იმედისა და სიყვარულისა. ნაწარმოები ბედნიერ ნოტაზე მთავრდება. ბრაიერლის მოგზაურობა შთამაგონებელი და ღრმა იდეის მატარებელია, მოძრავი, სიცოცხლით სავსე; ეს კვლავაც გვახსენებს იმ ფაქტს, თუ რა ძლიერია ადამიანის მიწიერი ვნებები, თუ როგორ მიისწრაფვის ადამიანის სული მისკენ და, ზოგადად, ამქვეყნიურობისკენ“. 

## იხილეთ აგრეთვე 
* სარუ ბრაიერლი

## რესურსები ინტერნეტში 
* წიგნის მიმოხილვა ამაზონზე

## სქოლიო 
კატეგორია:ავტობიოგრაფიული რომანები
კატეგორია:2013 წლის წიგნები
კნორი

300პქ|მინი|კნორის მოდელი
**კნორი** () — ვიკინგების ხის გემების ერთ-ერთი ტიპი,რომელსაც X ს-მდე იყენებდნენ.  კნორის ასაგებად გამოიყენებოდა ფიჭვი, კოპიტი და, იშვიათად, მუხა. მაქსიმალური ზომები 15×5×2 მ. მოქმედებაში მოჰყავდა ნიჩბებს ან სწორ იალქნებს.

## კონსტრუქცია 
კნორი ძალიან ჰგავდა დრაკარს, თუმცა, მისგან განსხვავებით, ჰქონდა არა საბრძოლო, არამედ სატვირთო და სავაჭრო დანიშნულება. მას იყენებდნენ მარაგ-ნაწილების, აღჭურვილობის გადასატანად, ასევე, ცხენების გადასაყვანად, ამიტომ ის უფრო ღრმა და განიერი იყო და ნაკლებ სიჩქარეს ანვითარებდა. იტევდა 30–40 ადამიანს. გემის შუაში დიდი თავისუფალი ადგილი იყო, საქონლის განსათავსებლად.

ასევე,ცნობილია, რომ დიდი ტევადობის წყალობით,მას იყენებდნენ შორეულ ნაოსნობაში. მაგალითად, ერიკ წითური, რომელიც ჰარალდ I-ის მმართველობის პერიოდში, მკვლელობის გამო იძულებული გახდა ნორვეგიიდან გაქცეულიყო, სწორედ კნორით გაემგზავრა დასავლეთისკენ და  გრენლანდია აღმოაჩინა. იგივე ტიპის გემებით, მას ფეხდაფეხ მიჰყვნენ სკანდინავიელი დევნილები.

## არქეოლოგია და რეკონსტრუქცია 
1957-1959 წლებში, ქალაქ როსკილედან (დანია) 20 კმ-ის დაშორებით, აღმოაჩინეს ვიკინგების 6 ჩაძირული გემი, რომელთა ამოტანა და გამოკვლევა მოხერხდა 1962 წელს. მათგან ორი შეგვიძლია კნორების კლასს მივაკუთვნოთ. შედარებით დიდი ხომალდის ზომებია

16,5×4,6×2 მ და განკუთვნილი იყო ჩრდილოატლანტიკაში სანაოსნოდ. მომცრო ხომალდის ზომებია 13,3×3,3×1,4 მ და ის ბალტიის ზღვაში სანაოსნოდ იყო განკუთვნილი.

1963 წელს, ნორვეგიელმა მოგზაურმა რაგნარ ტურსეტმა ააგო დიდი კნორის ზუსტი ასლი „Saga siglar“, რომლითაც ჯერ ამერიკაში, შემდეგ კი, სხვა კონტინენტებზე იმოგზაურა, მათ შორის ავსტრალიაშიც და 1992 წლის შემოდგომაზე კატალონიას ნაპირებთან, შტორმის შედეგად ჩაიძირა.

## რესურსები ინტერნეტში 
* Roskilde Viking Ship Museum

კატეგორია:ვიკინგები
მუჰამედ ჯამალულ ალამ II

**მუჰამედ ჯამალულ ალამ II** ( Muhammad Jamalul Alam II ibni Sultan Hashim Jalilul Alam Aghamaddin; დ. 1889 — გ. 11 სექტემბერი, 1924) — ბრუნეის 26-ე სულთანი 1906 წლის 10 მაისიდან  გარდაცვალებამდე.

## ბიოგრაფია 
დაიბადა 1889 წელს ისტანა კამპონგ აიერში, ბანდარ ბრუნეიში. იყო სულთან ჰაშიმ ჯალილულ ალამ აღამადდინის უფროსი ვაჟი.

ჯამალულ ალამი ტახტზე ავიდა 17 წლის ასაკში 1906 წლის მაისში მამის გარდაცვალების შემდეგ. აღსანიშნავია, რომ ის ასევე გახდა ბრუნეის პირველი სულთანი, რომელიც ინგლისურად საუბრობდა. ჯამალულ ალამი რამდენიმე მნიშვნელოვანი მოვლენის მოწმე გახდა, როგორიცაა ნედლი ნავთობის პირველი აღმოჩენა, რომელიც პირველად აღმოაჩინეს ქვეყანაში. მისი მეფობის დროს ბრუნეის ყველაზე გაღატაკებული სახელმწიფოს იყო. 

1909 წელს მან საკუთარი რეზიდენცია გადაიტანა თავის მიწაზე და მოგვიანებით წაახალისა ჩინელები დასახლდნენ ბრუნეიში კომერციული უნარებისთვის.  მხოლოდ 1918 წლის 15 მაისს მას სულთნის წოდება მისცეს. მისი მეფობის დროს ქვეყანაში ოფიციალურად შემოიღეს ისლამური სამართალი. ეს ცნობილი იყო როგორც მუჰამედის კანონების ამოქმედება იგი დაინერგა 1912 წელს. ჯამალულ ალმმა ასევე ხელი შეუწყო ისლამის შესწავლას და ააშენა მეჩეთი, მიუხედავად იმისა, რომ ქვეყანაში იმ პერიოდში შემოსავალი არ იყო. მეორე მსოფლიო ომის დროს მეჩეთი განადგურდა ბრუნეის ქალაქების ინტენსიური დაბომბვის გამო.

მუჰამედ ჯამალულ ალამ II გარდაიცვალა მალარიისგან 35 წლის ასაკში 1924 წლის 11 სექტემბერს. იგი შეცვალა მისმა უფროსმა ვაჟმა აჰმად ტაჯუდდინმა. ორჯერ იყო დაქორწინებული, ჰყავდა 6 ვაჟი და 4 ქალიშვილი.

## რესურსები ინტერნეტში 
* Sultan-Sultan Brunei

## სქოლიო 
კატეგორია:დაბადებული 1889
კატეგორია:გარდაცვლილი 1924
კატეგორია:სულთნები
კატეგორია:ბრუნეი
ნუგზარ შარია

**ნუგზარ შარია** (დ. 19 თებერვალი, 1941, თბილისი, (სსრკ) — გ. 1 დეკემბერი, 2022, ნიუ-იორკი, (აშშ)) — ქართველი მსახიობი, რეჟისორი, საქართველოს სსრ-ის დამსახურებული არტისტი (1967).

გადაღებულია 30-ზე მეტ ფილმში. ის 1970-იანი წლების დასაწყისიდან გარდაცვალებამდე ამერიკაში ცხოვრობდა. 2020 წლის თებერვალში ამერიკაში მოღვაწე რეჟისორი „ოსკარების“ ჟიურის შეკრებაზე ჟიურის თავჯდომარედ აირჩიეს.

## ფილმოგრაფია
## რესურსები ინტერნეტში
* ეროვნული ფილმოგრაფია
* 
* ნუგზარ შარია: მე ისევ 29 წლის ვარ!

## სქოლიო
კატეგორია:დაბადებული 19 თებერვალი
კატეგორია:დაბადებული 1941
კატეგორია:გარდაცვლილი 1 დეკემბერი
კატეგორია:გარდაცვლილი 2022
კატეგორია:თბილისში დაბადებულები
კატეგორია:ქართველი მსახიობები
კატეგორია:ქართველი კინორეჟისორები
კატეგორია:საქართველოს სსრ-ის დამსახურებული არტისტები
კატეგორია:თბილისის მახათას მთის პანთეონში დაკრძალულები
ლონდონის კონვენცია (1786)

**ლონდონის კონვენცია (****) —** ასევე ცნობილია როგორც *ანგლო-ესპანური კონვენცია.* შეთანხმება დიდი ბრიტანეთის სამეფოსა და ესპანეთის სამეფოს შორის, რომელიც ეხება ბრიტანული დასახლებების სტატუსს მოსკიტების სანაპიროზე ცენტრალურ ამერიკაში. ხელშეკრულება გაფორმდა 1786 წლის 14 ივლისს.

1786 წლის 14 ივლისს ლონდონში ხელმოწერილი შეთანხმებით, დიდი ბრიტანეთი დათანხმდა ყველა ბრიტანული დასახლებების ევაკუაციას მოსკიტოს სანაპიროდან. ამის სანაცვლოდ, ესპანეთი დათანხმდა ბრიტანელი ტყის მწარმოებლებისთვის იუკატანის ნახევარკუნძულზე ხელმისაწვდომი ტერიტორიის გაფართოებას და ნება დართო, ესარგებლათ მაჰაგანითა და სხვა ძვირფასი ხე-ტყით. შეთანხმება განხორციელდა და ბრიტანელებმა 2000-ზე მეტი ადამიანის ევაკუაცია მოახდინეს. მათი უმეტესობა ბელიზში წავიდა, მაგრამ სხვები გადაიყვანეს იამაიკაში, გრანდ კაიმანში ან რატანში. შავი მდინარის დასახლებაზე კონტროლი ოფიციალურად ესპანელებს 1787 წლის 29 აგვისტოს გადაეცა. ეს გააკეთა მდინარის დამაარსებლის, უილიამ პიტის შვილიშვილმა.

## აგრეთვე იხილეთ 
სამშვიდობო ხელშეკრულებების სია

## რესურსები ინტერნეტში 
* CONVENTION BETWEEN HIS BRITANNICK MAJESTY AND THE KING OF SPAIN. SIGNED AT LONDON, THE 14th OF JULY, 1786. 
* William Pitt's Settlement at Black River on the Mosquito Shore: A Challenge to Spain in Central America, 1732-87

კატეგორია:გაერთიანებული სამეფოს საერთაშორისო ხელშეკრულებები
კატეგორია:ესპანეთის საერთაშორისო ხელშეკრულებები
კატეგორია:1786
აზერბაიჯანის საგარეო საქმეთა მინისტრები

**აზერბაიჯანის საგარეო საქმეთა მინისტრი** () — აზერბაიჯანის საგარეო საქმეთა სამინისტროს ხელმძღვანელი. აზერბაიჯანის საგარეო საქმეთა მინისტრს თანამდებობაზე ნიშნავს და ათავისუფლებს აზერბაიჯანის რესპუბლიკის პრეზიდენტი.

ამჟამინდელი მინისტრი ჯეიჰუნ ბაირამოვია.

## აზერბაიჯანის დემოკრატიული რესპუბლიკის საგარეო საქმეთა მინისტრები 
* მამედ ჰასან ჰაჯინსკი ( 28 მაისი, 1918 – 6 ოქტომბერი, 1918)
* ალიმარდან თოფჩუბაშევი (6 ოქტომბერი,1918  – 7 დეკემბერი, 1918)
* ფათალი ხან ხოისკი (26 დეკემბერი, 1918 – 14 მარტი, 1919)
* მამედ იუსიფ ჯაფაროვი ( 14 მარტი, 1919 –  22 დეკემბერი, 1919)
* ფათალი ხან ხოისკი, მეორე ვადა (24 დეკემბერი, 1919 – 1 აპრილი, 1920)

## აზერბაიჯანის საბჭოთა სოციალისტური რესპუბლიკის საგარეო საქმეთა მინისტრები 
* ნარიმან ნარიმანოვი (აპრილი, 1920 – 2 მაისი, 1921)
* მირზა დავუდ ჰუსეინოვი (1921 წლის მაისი - 1921 წლის დეკემბერი)
* 1921-1944 წლებში საგარეო საქმეთა მინისტრები არ ყოფილან
* მაჰმუდ ალიევი (1944 - 1958)
* თაჰირა თაჰიროვა (1959 - 1983)
* ელმირა გაფაროვა (1 დეკემბერი, 1983 – 22 დეკემბერი, 1987)
* ჰუსეინაღა სადიგოვი (23 იანვარი, 1988 – 18 ოქტომბერი, 1991)

## აზერბაიჯანის რესპუბლიკის საგარეო საქმეთა მინისტრები 
* ჰუსეინაღა სადიგოვი (23 იანვარი, 1988 – 29 მაისი, 1992)
* ტოფიგ გასიმოვი (4 ივლისი, 1992 – 26 ივნისი, 1993)
* ჰასან ჰასანოვი (2 სექტემბერი, 1993 – 16 თებერვალი, 1998)
* ტოფიგ ზულფუგაროვი (5 მარტი, 1998 – 26 ოქტომბერი, 1999)
* ვილაიათ გულიევი (26 ოქტომბერი, 1999 – 7 აპრილი, 2004)
* ელმარ მამედიაროვი (7 აპრილი, 2004 – 16 ივლისი, 2020)
* ჯეიჰუნ ბაირამოვი (16 ივლისი, 2020 – )

## აგრეთვე იხილეთ 
* აზერბაიჯანის საგარეო საქმეთა სამინისტრო

## რესურსები ინტერნეტში 
* აზერბაიჯანის საგარეო საქმეთა სამინისტროს ვებ-გვერდი

კატეგორია:აზერბაიჯანის საგარეო ურთიერთობები
კატეგორია:აზერბაიჯანის სამინისტროები
სადიყჯანის სახლი

**სადიყჯანის სახლი** () — მე-19 საუკუნეში აშენებული საცხოვრებელი კორპუსი ქალაქ შუშაში. მდებარეობს მერდინლის უბანში.
სახლი, სადაც ცხოვრობდა მირზა ასად ოღლუ სადიყი (მეტსახელად სადიყჯანი), აზერბაიჯანელი მუსიკოსი, მეთარე, კომპოზიტორი. შენობა მე-19 საუკუნის არქიტექტურული ძეგლია.

## ისტორია 
სადიყ მირზა ასად ოღლუ დაიბადა ქალაქ შუშაში 1846 წელს. მისი ოჯახი ხელმომჭირნე იყო. მამამისი მუშაობდა დაცვის თანამშრომელად. სახლი, სადაც მუსიკოსი დაიბადა, ერთსართულიანი იყო და ორი ოთახისგან შედგებოდა. მოგვიანებით, როცა მირზა სადიყმა დიდება მოიპოვა, შუშას ერთ-ერთ საუკეთესო ქუჩაზე სამსართულიანი სახლი ააშენა და თავადაც რამდენიმე დღის განმავლობაში მონაწილეობდა სამშენებლო სამუშაოებში.

სადიყჯანის სახლი სომეხმა ოკუპანტებმა ქალაქ შუშას ოკუპაციის შემდეგ დაანგრიეს. ქალაქის განთავისუფლების შემდეგ შენობის ნანგრევები აღმოაჩინეს.

## სქოლიო
კატეგორია:აზერბაიჯანის არქიტექტურა
კატეგორია:სახლები შუშაში
იუსიფ ვაზირ ჩამანზამინლის სახლი

**იუსიფ ვაზირ ჩამანზამინლის სახლი** () — მე-18 საუკუნეში აშენებული საცხოვრებელი სახლი ქალაქ შუშაში. საცხოვრებელ კორპუსში ცხოვრობდა იუსიფ ვაზირ ჩამანზამინლი, აზერბაიჯანელი სახელმწიფო მოღვაწე და მწერალი, აზერბაიჯანის დემოკრატიული რესპუბლიკის პირველი ელჩი ოსმალეთის იმპერიაში.

## ისტორია 
ის მდებარეობს ქალაქ შუშას ჰამამგაბაღის უბანში. არქიტექტურული ძეგლი მე-18 საუკუნეს განეკუთვნება. სომხეთის შეიარაღებულმა ძალებმა შუშას ოკუპაციის შემდეგ ძეგლი გაანადგურეს. ამჟამად შემორჩენილია შენობის ნანგრევები.

## სქოლიო
კატეგორია:აზერბაიჯანის არქიტექტურა
კატეგორია:სახლები შუშაში
უღურლუ ბეის სახლი

**უღურლუ ბეის სახლი** ()  — მე-18 საუკუნით დათარიღებული ეროვნულად მნიშვნელოვანი ძეგლი ქალაქ შუშაში. მოლა ფანაჰ ვაგიფის ადმინისტრაციული შენობა.

## სქოლიო
კატეგორია:აზერბაიჯანის არქიტექტურა
კატეგორია:სახლები შუშაში
ჰაჯი ამირის სახლი

**ჰაჯი ამირის სახლი** () — ისტორიულ-არქიტექტურული ძეგლი, რომელიც მე-18 საუკუნის შუა ხანებში ააშენა ვაჭარმა ჰაჯი ამირმა, რომელიც მდებარეობს ქალაქ შუშას თაბრიზლის უბანში.

ორსართულიანი საცხოვრებელი კორპუსის პირველ სართულზე განთავსებულია მომსახურების და ნაწილობრივი საცხოვრებელი ოთახები, ხოლო მეორე სართულზე არის მისაღები და საძინებლები. მეორე სართულზე არის ღია აივანი, რაც არ არის დამახასიათებელი იმდროინდელი შუშის სახლების არქიტექტურისთვის. სახლის ჭერი მორთულია ლამაზი ორნამენტებით.

## სქოლიო
კატეგორია:აზერბაიჯანის არქიტექტურა
კატეგორია:სახლები შუშაში
საფი ბეის სახლი

**საფი ბეის სახლი** () XVIII საუკუნის დასაწყისის ისტორიულ-არქიტექტურული ძეგლია, რომელიც მდებარეობს ქალაქ შუშაში.

წაგრძელებული სწორკუთხა ფორმის სახლის ცენტრში გვერდებზე ქედებით შემოსაზღვრული ორსართულიანი ლოჯი მდებარეობს. პირველ სართულზე, მომსახურების ოთახების გარდა, დერეფნებში განთავსებულია ორი საცხოვრებელი ოთახი. მეორე სართულის ცენტრში განლაგებულია დიდი მისაღები ოთახი, რომელიც ფასადში ჩაშენებული ქვის კიბის საშუალებით პირველ სართულს უკავშირდება, გვერდით მაღლობებზე კი ორი ოთახი. ორივე ოთახს აქვს პირდაპირი კავშირი ცენტრალურ დარბაზთან. დარბაზის ჭერი და ლოჯი, ასევე კარების ირგვლივ შემკულია ლამაზი ორნამენტებით. სახლის ფასადები დაყოფილია სამ ნაწილად.

## სქოლიო
კატეგორია:აზერბაიჯანის არქიტექტურა
კატეგორია:სახლები შუშაში
ვახტანგ შოშიაშვილი

**ვახტანგ შოშიაშვილი** (დ. 1 დეკემბერი, 1961, ველისციხე) — ქართველი ექიმი, მეცნიერი.

1985 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1985–1987 წლებში იყო თბილისის სახელმწიფო სამედიცინო ინსტიტუტის ანესთეზიოლოგია–რეანიმატოლოგიის კათედრის კლინიკური ორდინატორი. 1987–1989 წლებში ონკოლოგიური სამეცნიერო ცენტრის ანესთეზიოლოგია–რეანიმატოლოგიის კათედრის კლინიკური ორდინატორი. 1989–1992 წლებში საკავშირო ონკოლოგიური სამეცნიერო ცენტრის ანესთეზიოლოგიის განყოფილების ასპირანტი. 1992 წლიდან თბილისის ონკოლოგიური სამეცნიერო ცენტრის ანესთეზიოლოგიის განყოფილების ექიმი–ორდინატორია. ავტორია 14 სამეცნიერო ნაშრომის, რომლებიც ეხება ბავშვთა ცერებრული დამბლის ქირურგიული მკურნალობის შედეგებს, აპენდიქსის მიქსოგლობულოზის შემთხვევას, მოცირკულირე სისხლის მოცულობის გაზომვის რეოგრაფიულ მეთოდს, პერიოპერაციული იმუნოკორექციის საკითხებს ონკოლოგიაში.

1992 წელს დაიცვა საკანდიდატო დისერტაციის თემა — „პერიოპერაციული იმუნოკორექცია ონკოლოგიურ ავადმყოფებთან“.

## ბიბლიოგრაფია
* პერიფერიული რეგიონული ანესთეზია თბილისი, 2013 გვ. 71 ISBN: 978-9941-0-6098-4

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 317

## რესურსები ინტერნეტში
კატეგორია:დაბადებული 1 დეკემბერი
კატეგორია:დაბადებული 1961
კატეგორია:ქართველი ექიმები
მარინე ბაიდაური

**მარინე ბაიდაური** (დ. 1 დეკემბერი, 1965, თელავი) — ქართველი ექიმი, მეცნიერი.

1990 წელს დაამთავრა თბილისის სახელმწიფო სამედიცინო ინსტიტუტის სან–ჰიგიენური ფაკულტეტი, 1993 წელს დაამთავრა სამედიცინო ბიოტექნოლოგიის ინსტიტუტის ასპირანტურა.

1992–1995 წლებში იყო ახმეტის სკოლა–ინტერნატის ექიმი–თერაპევტი. 1995 წელს ახმეტის რაი–საავადმყოფოს ექიმი–რეანიმატოლოგი. 1995–1997 წლებში რეანიმაციული განყოფილების გამგე. 1998 წლიდან თერაპიული განყოფილების ინტენსიური თერაპიის ექიმი. ავტორია 4 სამეცნიერო ნაშრომის ქოლესტაზის პირობებში ღვიძლის ქსოვილის დაზიანებისა და მისი ფარმაკოლოგიური დაცვის პრობლემების შესახებ.

1994 წელს დაიცვა საკანდიდატო დისერტაციის თემა — „პრეპარატ პლაფერონი ლბ1–ის გავლენა იმუნოლოგიურ მაჩვენებლებსა და ჰეპატოციტების მორფო–ფუნქციურ მდგომარეობაზე მექანიკური სიყვითლის დროს“.

## ლიტერატურა
*  ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 27

## რესურსები ინტერნეტში
კატეგორია:დაბადებული 1 დეკემბერი
კატეგორია:დაბადებული 1965
კატეგორია:ქართველი ექიმები
ესფირ ნაციაშვილი

**ესფირ ნაციაშვილი** (დ. 2 დეკემბერი, 1924, თბილისი) — ქართველი ექიმი, მეცნიერი.

1948 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1949–1952 წლებში იყო თბილისის სახელმწიფო სამედიცინო ინსტიტუტის ინფექციურ სნეულებათა კათედრის ორდინატორი ტროპიკოლოგიის განხრით. 1956–1972 წლებში ქალაქის სადეზინფექციო სადგურის ბაქტერიოლოგიის ლაბორატორიის გამგე. 1972–1980 წლებში ექსპერიმენტული და კლინიკური ქირურგიის ინსტიტუტის თირკმლის ტრანსპლანტაციის ცენტრის ექიმი–იმუნოლოგი, უფროსი მეცნიერ–თანამშრომელი. 1980 წლიდან ამავე ინსტიტუტის იმუნოლოგიის ლაბორატორიის გამგე. ავტორია 147 სამეცნიერო ნაშრომის. გამოქვეყნებული აქვს ერთი მონოგრაფია. მისი ხელმძღვანელობით დაცულია 4 საკანდიდატო დისერტაცია. სამუშაოდ იმყოფებოდა გერმანიაში, ჰუმბოლტის სახელობის უნივერსიტეტის თირკმლის ტრანსპლანტაციის ცენტრსა და ჰემატოლოგიისა და ტრანსფუზიოლოგიის ინსტიტუტში. მონაწილეობდა ქოლერის ეპიდემიის ლოკალიზაციასა და ლიკვიდაციაში, მოხსენებით გამოდიოდა რესპუბლიკურ და საერთაშორისო ფორუმებზე.

1948 წელს დაიცვა საკანდიდატო დისერტაციის თემა — „ნაწლავური ინფექციის კერებში დეზინფექციის ხარისხის ბაქტერიოლოგიური კონტროლი“.

## ბიბლიოგრაფია
* ნაწლავთა ინფექციების კერებში დეზინფექციის ხარისხის ბაქტერიოლოგიური შემოწმების დაჩქარებული მეთოდები  თბილისი, საბჭ. საქართველო, 1977 გვ. 59

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 221

## რესურსები ინტერნეტში
კატეგორია:დაბადებული 2 დეკემბერი
კატეგორია:დაბადებული 1924
კატეგორია:ქართველი იმუნოლოგები
იოსებ ანდრიაშვილი

**იოსებ ანდრიაშვილი** (დ. 23 თებერვალი, 1919, მუკუზანი — გ. 13 მარტი, 1991) — ქართველი ინჟინერი, მეცნიერი.

1941 წელს დაამთავრა საქართველოს ინდუსტრიული ინსტიტუტი.

1942–1965 წლებში მუშაობდა თბილისის საავიაციო ქარხანაში სხვადასხვა თანამდებობებზე. 1963 წლიდან გარდაცვალებამდე – საქართველოს ტექნიკურ უნივერსიტეტში ლითონთა ტექნოლოგიისა და ლითონმცოდნეობის კათედრაზე. 1976 წლიდან იყო მეცნიერი მანქანათმშენებლობის დარგში, ტექნიკური მეცნიერების დოქტორი პროფესორი. მისი შრომები ძირითადად ეხება ქართული ლითონური უნიკალური ძეგლების დამზადების ტექნოლოგია–შესწავლას, ჭედური ხელოვნების, იარაღების დამზადების, მივიწყებული ტექნოლოგიური პროცესების აღდგენა–განვითარებას.

## ჯილდოები
* 1989 - საქართველოს მეცნიერებათა დამსახურებული მოღვაწე

## ბიბლიოგრაფია
* ლითონების დამუშავება : სახარატო საქმე: მე-10-11 კლ. სახელმძღვანელო თბილისი, განათლება, 1989 გვ.  215
* ლითონთა ტექნოლოგია : საკონსტრუქციო მასალების ტექნოლოგია : სახელმძღვ. ტექნიკუმებისათვის.მე-3 შევსებული და გადამუშავებული გამოცემა თბილისი, განათლება, 1988 გვ. 424
* ქართული ჭედური ხელოვნების ტექნოლოგიური პროცესი თბილისი, განათლება, 1967 გვ. 137
* სახარატო საქმე : მე-9 კლ. სახელმძღვანელო თბილისი, ცოდნა, 1964 გვ. 152

## ლიტერატურა
* საქართველო:ენციკლოპედია: ტ.1 თბ., 1977 გვ. 149

## რესურსები ინტერნეტში
კატეგორია:დაბადებული 23 თებერვალი
კატეგორია:დაბადებული 1919
კატეგორია:გარდაცვლილი 13 მარტი
კატეგორია:გარდაცვლილი 1991
კატეგორია:ქართველი ექიმები
კატეგორია:ქართველი ინჟინრები
ირინა ანდრონიკაშვილი

**ირინა ანდრონიკაშვილი** (დ. 21 ნოემბერი, 1963) — ქართველი ექიმი, მეცნიერი.

1987 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1987–1988 წლებში ინტერნატურა გაიარა თერაპიაში ნ.კახიანის სახელობის საგზაო კლინიკურ საავადმყოფოში. 1988–1990 წლებში იყო ა.ნათიშვილის სახელობის ექსპერიმენტული მორფოლოგიის ინსტიტუტის კლინიკური იმუნოლოგიის განყოფილების უფროსი ლაბორანტი 1990 წლიდან არის საქართველოს მეცნიერებათა აკადემიის სამედიცინო ბიოტექნოლოგიის ინსტიტუტის მეცნიერ–თანამშრომელი. 1995 წლიდან თბილისის სახელმწიფო სამედიცინო ინსტიტუტის შინაგან სნეულებათა №4 კათედრის ასისტენტია. ავტორია 10 სამეცნიერო ნაშრომის კარდიოლოგიის პრობლემებზე.

1998 წელს დაიცვა საკანდიდატო დისერტაციის თემა — „ჰუმორული ნატრიურეზული სისტემა მარილმგრძნობელი ესენციური ჰიპერტენზიის დროს“.

## ლიტერატურა
* ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 17

## რესურსები ინტერნეტში
კატეგორია:დაბადებული 21 ნოემბერი
კატეგორია:დაბადებული 1963
კატეგორია:ქართველი თერაპევტები
კატეგორია:ქართველი კარდიოლოგები